Odense Adresse-Contoirs Efterretninger, 1841-06-09
Da Viceformanden R. Kaarup i Begyndelsen af Julii Maaned havde anmeldt Sygdoms Forfald for længere Tid, vedtoges eenstemmig, at S. Hansen i hans Forfald overtog hans Function. Paa Grund heraf fungerede han som Viceformand i de to ordentlige Møder den 3 og 19 Julii, og i et overordentligt Møde den 8 Juli. Af Forhandlingerne i disse anføres Følgende: Den 3 Juli var Tjenestepigen BotelloPetrosine Petersen, en Datter af Hattemagermester Petersen, opkaldt i Forsamlingen for efter en unavngiven Jndvaaners skriftlige Ønske at modtage 5 Rbd., som overgaves hende med Tak og Opmuntring i Anledning af den uegennyttige Opoffrelse hun havde viist, ved at vogte og oppasse en af en farlig Smitsot angreben og af samme Sygdom bortdød Mand, her i Staden. - Stiftsøvrigheden havde forlangt Repræsentationens Betænkning over et fra Stiftsprovst Ortved indgivet Forslag om Udførelsen af nogle Arbeider, sigtende til at aflede Vandet fra Assistentskirkegaarden. Man var enig med Stiftsøvrigheden i, at Arbeidet udsattes indtil den forestaaende Kornhøst var tilende, hvorhos man vedtog, at en Grøft fra Faaborg Landevei til Odense Aa, og Flytningen af en Steenkiste paa Veien, for at give Vandet et bedre Løb, maatte udføres paa Kjæmnerkassens Regning, og at denne tillige maatte overtage Godtgjørelsen til vedkommende Leiere for Grøfternes Udvidelse, samt Bekostningen ved den opkastede Jords Bortkjørsel, Alt ved Markkommiteens Omsorg, og under dens Tilsyn; hvorimod man formeente, at Kirkerne burde udrede Betalingen for Arbeidslønnen ved Grøfternes Gravning, saavel ved selve Kirkegaarden, som fra samme lige indtil Landeveien, hvilket under 27 Juli approberedes af Stiftet. - Man vedtog, at lade tvende paa Byens Mark optagne Kreaturer snarest muligt forauctionere, da anordningsmæssig Fremlysning havde fundet Sted, uden at Eieren havde meldet sig. Ved selve Auctionen meldte Samme sig imidlertid, og det vedtoges da, at renoncere paa Optagelsespenge og at udlevere Kreaturene imod de med disses Optagelse, Røgtning, Fremlysning m.v. forbundne Udgifter. – Da man havde bragt i Erfaring, at der til Fattigkommissionen skulde være ankommen Efterretning om, at den afsindige Boyesen i Utrecht var i en saadan Tilstand, at han slet ikke kunde ventes hjemsendt, udbad man sig en Afskrift af denne Efterretning, som modtoges og afgaves til S. Hansen. -Med Hensyn til et Andragende fra Forstanderne for Realskolen, om at der maatte overlades dem en Deel af Graa brøde Kirkegaards-Plads, for derpaa at opføre en Skolebygning, besluttede man med Magistraten, at udbede sig Oplysning fra Hospitalsdirectionen om, hvilken Adkomst den maatte formene at have til Raadighed over den saakaldte Graabrødre Kirkegaardsplads. – Til Magistraten indsendtes Overslag, som man havde ladet forfatte, over en presserende Hovedreparation paa Ridehuset og andre Reparationer paa Provstegaarden og det militaire Sygehuus. Licitationen over dette betydelige Arbeide havde Magistraten ansat til den 18 Juli, men da Udkastet til Conditionerne tilstilledes Repræsentationens Formand saa sildigt, at det ikke forinden dennes Afholdelse vilde blive muligt at underkaste disse den nødvendige omhyggelige Drøftelse, foranstaltede Formanden Licitationens Udsættelse bekjendtgjort ved Trommeslag, hvilket eenstemmigen billigedes af Repræsentationen, som tillige af æskede Provstegaards=Kommiteen, hvis Localkundskab her kunde komme til særdeles Nytte, et udkast til Licitationskonditioner. Efterat have drøftet begge disse Udkast, indsendtes et nyt Udkast tilligemed en dertil hørende Profiltegning til Magistraten, med Anmodning om, saafremt den maatte have noget imod dette at erindre, da snarest muligt at sammenkalde et Fælledssmøde, for at denne vigtige og tildeels uopsættelige Sag ikke skulde vorde opholdt ved Correspondence. Udkastet bifaldtes og Licitationen blev derefter fremmet, hvorpaa de skete mindste Bud erholdt Approbation. - Paa Grund af de betydelige Udgifter til Ridehuuset, besluttedes for iaar kun at foretage de allernødvendigste Reparationer paa Raadhuset. - Paa en Forespørgsel fra Magistraten, angaaende de cederede Nationalbankobligationer for indfriede Bankhæftelser, som Kjæmnerkassen eier, til Beløb 871 Rbd. 66 s., svaredes, at man ansaae det for rettest, at benævnte Pengeeffecter ombyttes med en Bankactie, suppleret til en rund Sum af 900 Rbd., enten ved at kjøbe en passende Bankhæftelsesqvittering eller med contant Tilskud. Dette bifaldtes af Magistraten, og det overdroges Raadmand Jürgensen at anskaffe Actier til Beløb 9000 Rbd. - Det overdroges Mark, kommiteen paa bedste og billigste Maade at indkjøbe de fornødne Torv for iaar til det militaire Sygehuus, paa Grund af at Stadens egne Tørv iaar vare mindre gode og havde foranlediget Klage. - Damaskvæver N. Hansen havde til Kommunalbestyrelsen indgivet et Andragende om, at maatte af den Byen tilhørende og for Tiden aflukkede Vei til Bækken ved Vogns Bro, hvortil Jndkjørselen er imellem hans Huus paa Pladsen foran Assistentskirkegaarden (Heden kaldet: og hans vestlige Naboer, afbenytte omtrent 15 Alen forbi hans Huses vestre Gavl, imod at han forpligter sig til at holde det for Veien værende Led laaset og lukket, samt i god Stand, ligesom ogsaa, naar det vorder brøstfældigt, at anskaffe et nyt. Man var enig med Magistraten i, at tilstaae, det Ansøgte som en Villighed, hvorpaa der ikke kan vindes Hænd. Tillige anmodede man Magistraten om at tilholde samtlige Beboere, der benytte saavel hele denne Vei, som Deele af Veien imellem Assistentskirkegaarden og de mosaiske Troesbekjenderes Kirkegaard, som Have, at disse have at henvende sig til Kommunalbestyrelsen med skriftlig Begjæring om, som en Villighed at tilstaaes en saadan Afbenyttelse. - Fra Kommunalbestyrelsen i Assens modtoges Extract af bemeldte Kjøbstads Kommunalregnskab for 1838. - Et fra Jnstrumentmager Hartwig indgivet Andragende om Afsked fra den borgerlige Militairtjeneste, imod en Recognition af 50 Rbd., billige des for Repræsentationens Vedkommende. Man fandt det ved denne Leilighed passende i Skrivelsen til Magistraten at bemærke, at man maatte ansee det for hensigtsvarende, ligesom ogsaa overeensstemmende med Kommunalanordningens Bydende i 8 10 in fine, at Magistraten og Repræsentanterne i Fremtiden, naar Jndstilling skal skee i slige Tilfælde, træde sammen med den Kommission, der skal bestyre Borgervæbningsfondet, og i Forening med denne gjøre den fornødne No Jndstilling, hvorved formeentligen endeel unødvendig Korrespondence vil spares, ligesom ogsaa en Opposition oftere vil kunne forebygges, naar ellers Repræsentanterne skulle afgive deres Votum over en Kiendelse, hvis Motiver ere dem ubekjendte. Endeligen gjordes opmærksom paa, at Repræsentationens Medlem A. Lange for den havde anmeldt, at han, skjøndt han i et Aar har været udnævnt som den Tienstgjørende af Haandværkstanden, der skal have Sæde i hiin Kommission, dog endnu ingensinde havde været kaldet til dens Møder, hvorhos man anmodede Magistraten om at drage, Omsorg for, at dette i Fremtiden skeer, saalænge han vedbliver at være Medlem af Kommissionen.